SL Uradni list Evropske unije L 211/8

IZVEDBENA UREDBA KOMISIJE (EU) 2017/1478

z dne 16. avgusta 2017

o spremembi Priloge I k Uredbi (ES) št. 1439/95, Priloge III k Uredbi (ES) št. 748/2008 in Priloge III k Izvedbeni uredbi (EU) št. 593/2013 glede organa v Argentini, pooblaščenega za izdajo dokumentov in potrdil

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1095/96 z dne 18. junija 1996 o izvajanju koncesij, določenih v seznamu CXL, sestavljenem po zaključku pogajanj v okviru člena XXIV.6 GATT (1),

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (2),

ob upoštevanju Uredbe Komisije (ES) št. 1439/95 z dne 26. junija 1995 o določitvi podrobnih pravil za uporabo Uredbe Sveta (EGS) št. 3013/89 glede uvoza in izvoza proizvodov v sektorju ovčjega in kozjega mesa (3) ter zlasti člena 12(2) Uredbe,

ob upoštevanju Uredbe Komisije (ES) št. 748/2008 z dne 30. julija 2008 o odprtju in upravljanju uvoznih tarifnih kvot za zamrznjene rebrne dele trebušnih prepon govejih živali, ki spadajo v tarifno oznako KN 0206 29 91 (4), ter zlasti člena 6(2) Uredbe,

ob upoštevanju Izvedbene uredbe Komisije (EU) št. 593/2013 z dne 21. junija 2013 o odprtju in upravljanju tarifnih kvot za visokokakovostno sveže, hlajeno in zamrznjeno goveje meso in za zamrznjeno bizonje meso (5) ter zlasti člena 7(2) Uredbe,

ob upoštevanju naslednjega:

(1) V Prilogi I k Uredbi (ES) št. 1439/95 je seznam organov v državah izvoznicah, ki so pooblaščeni za izdajo dokumentov o poreklu.

(2) V Prilogi III k Uredbi (ES) št. 748/2008 je seznam organov v Argentini, ki so pooblaščeni za izdajo potrdil o pristnosti.

(3) V Prilogi III k Izvedbeni uredbi (EU) št. 593/2013 je seznam organov v državah izvoznicah, ki so pooblaščeni za izdajo potrdil o pristnosti.

(4) Argentina je Komisijo uradno obvestila, da je od 26. junija 2017 za izdajo dokumentov o poreklu in potrdil o pristnosti za goveje, ovčje in kozje meso s poreklom iz Argentine pristojno ministrstvo za kmetijstvo. Zato bi bilo treba to uredbo uporabljati od navedenega datuma.

(5) Prilogo I k Uredbi (ES) št. 1439/95, Prilogo III k Uredbi (ES) št. 748/2008 in Prilogo III k Izvedbeni uredbi (EU) št. 593/2013 bi bilo zato treba ustrezno spremeniti.

(6) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1

V Prilogi I k Uredbi (ES) št. 1439/95 se vnos št. 1 nadomesti z naslednjim:

„1. Argentina: Ministerio de Agroindustria“.

Člen 2

Priloga III k Uredbi (ES) št. 748/2008 se nadomesti z naslednjim:

PRILOGA III Seznam organov v Argentini, pooblaščenih za izdajo potrdil o pristnosti Argentina: Ministerio de Agroindustria: za dele trebušnih prepon s poreklom iz Argentine, kot je določeno v členu 1(3)(a).

Člen 3

V Prilogi III k Izvedbeni uredbi (EU) št. 593/2013 se prva alinea nadomesti z naslednjim:

„— MINISTERIO DE AGROINDUSTRIA: za meso s poreklom iz Argentine: (a) ki ustreza opredelitvi iz točke (c) člena 1(1); (b) ki ustreza opredelitvi iz člena 2(a).“

Člen 4

Ta uredba začne veljati tretji dan po objavi v Uradnem listu Evropske unije.

Uporablja se od 26. junija 2017.

Ta uredba je v celoti zavezujoča in se neposredno uporablja v vseh državah članicah. V Bruslju, 16. avgusta 2017 Za Komisijo Predsednik Jean-Claude JUNCKER

(1) UL L 146, 20.6.1996, str. 1.

(2) UL L 347, 20.12.2013, str. 671.

(3) UL L 143, 27.6.1995, str. 7.

(4) UL L 202, 31.7.2008, str. 28.

(5) UL L 170, 22.6.2013, str. 32.